OpenLLM-France/wikimedia huggingface dataset:
# François Bourgeon

François Bourgeon (Paris, 1945eko uztailaren 5a) frantziar komikigile bat da. Komiki munduan Les Passagers du vent eta Les Compagnons du crépuscule komiki sailen egilea izateagatik ezaguna da.

## Bibliografia hautatua
### Les Passagers du vent (Haizearen pasaiariak)

* 1. La fille sous la dunette (1980, ISBN 2-7234-0132-4)
* 2. Le ponton (1980, ISBN 2-7234-0164-2)
* 3. Le comptoir de Juda (1981, ISBN 2-7234-0215-0)
* 4. L'heure du serpent (1982, ISBN 2-7234-0290-8)
* 5. Le bois d'ébène (1984, ISBN 2-7234-0440-4)
* 6. La Petite Fille Bois-Caïman - Livre 1 (2009, ISBN 978-2-35648-066-8)
* 7. La Petite Fille Bois-Caïman - Livre 2 (2009, ISBN 978-2-35648-112-2)
* HS. Les chantiers d'une aventure (1994, with Michel Thiebaut, ISBN 2-203-38023-3)

### Les Compagnons du crépuscule (Krepuskuluaren adiskideak)

* 1. Le sortilège du bois des brumes (1983, ISBN 2-203-33516-5)
* 2. Les yeux d'étain de la ville glauque (1986, ISBN 2-203-33811-3)
* 3. Le dernier chant des Malaterre (1990, ISBN 2-203-33830-X)
* HS Dans le sillage des sirènes (1992, with Michel Thiebaut, ISBN 2-203-38021-7)

### Le Cycle de Cyann (Cyann saga)

(Claude Lacroixekin elkarlanean)
* 1. La sOurce et la sOnde (1993, ISBN 2-203-38857-9)
* 2. Six saisons sur ilO (1997, ISBN 2-203-38894-3)
* 3. Aïeïa d'Aldaal (2005, ISBN 2-7493-0218-8)
* 4. Les couleurs de Marcade (2007, ISBN 978-2-7493-0239-3)
* 5. Les couloirs de l'Entretemps (2012,ISBN 978-2-35648-323-2)
* 6. Les Aubes douces d'Aldalarann (2014)
* HS. La clef des confins: D'Olh à ilO et au-delà (1997, ISBN 2-203-38030-6)
* Datuak: Q983343
* Multimedia: François Bourgeon / Q983343
# François Dardan

François Dardan (Izturitze, Nafarroa Beherea, 1733ko ekainaren 3a - Paris, Frantzia, 1792ko irailaren 2a) apaiz katolikoa izan zen, eta dohatsu eta martiri izendatu du Erromatar Eliza Katolikoak. Apaiz egin zen 1762. urtean. Larresoroko apaiztegiko irakasle eta zuzendaria izan zen. Kristau fedearen beste aitorle zenbaitekin hil zen Parisko Karmeldarren espetxean.

## Erreferentziak

* Artikulu honen edukiaren zati bat Lur hiztegi entziklopedikotik edo Lur entziklopedia tematikotik txertatu zen 2011/12/27 egunean. Egile-eskubideen jabeak, Eusko Jaurlaritzak, hiztegi horiek CC-BY 3.0 lizentziarekin argitaratu ditu, Open Data Euskadi webgunean.
* Datuak: Q12258008
# François Duhourcau

François Duhourcau (Baiona, 1883ko otsailaren 25a - Baiona, 1951ko martxoaren 3a) Euskal Herriko frantsesezko idazle eta historialaria izan zen. 1925ean Frantses Akademiaren Eleberri Sari Nagusia irabazi zuen.

## Biografia

Haurtzaroa Bigorra eta Bearnoan pasatu zuen. Saint-Cyr eskola militarrean ikasi zuen. Alemaniarren okupazioaren garaian L'Illustration aldizkarian kolaboratu zuen; 1942an Les Petits chevaux landais des Barthes de l’Adour artikulua argitaratu zuen Léon Faureten marrazkiekin.
Urte luzez Frantziako Idazle Gudarien Elkartearen presidenteordea izan zen.
Maryse Ducazau bere emaztea ere idazle gisa ezaguna da, Claude Socorri ezizenarekin.

## Lanak
### Eleberri eta saiakerak

* Juvenilia, 1912
* La Révolte des morts, 1920
* Un homme à la mer, Maurice Barrèsen sar-hitza, 1921
* La Rose de Jéricho, 1924
* L'Enfant de la victoire, 1925, Frantses Akademiaren Eleberri Sari Nagusia
* La Demi-Morte, 1925
* Grappes de Jurançon et d'Irouléguy, 1927
* La Voix intérieure de Maurice Barrès, d'après ses cahiers, 1929
* Le Roman de Roncevaux, 1932
* Les Trois B : Basquie, Béarn, Bigorre, Francis Jammesen sar-hitza, 1937 ; 1994
* Pays basque et Côte d'argent, 1944

### Biografiak

* La Mère de Napoléon, Letizia Bonaparte, 1933
* Une sainte de la Légende dorée. Sainte Bernadette de Lourdes, 1933
* Le Saint des temps de misère. François d'Assise, 1936
* Bonaparte peint par lui-même, Charles Augustin Sainte-Beuveren sar-hitza, 1937
* Jeanne d'Arc, ou le Miracle français, 1939
* Henri IV, libérateur et restaurateur de la France, 1941
* Jésus-Christ, 1946

## Euskal Herriaz

Bere liburu batzuen izenburuetan sumatzen den bezala, Duhourcau zenbait lanetan Euskal Herriaz aritu zen. Bestelako testu batzuk ere dedikatu zizkion, adibidez 1936ko irailaren 9ko La Gazette de Bayonne, du Pays basque et des Landes aldizkarian La tragédie basque tituluarekin Espainiako Gerra Zibilak Euskal Herrian eragin zituen ondorioez idatzitakoa. Bere iritzia katolikoek Francoren altxamenduarekin bat egin behar zutela uste zuen sentsibilitatearen aldekoa zen, errepublikaren aldekoak "(abertzale) katoliko sutsuen" eta "apaiz-sarraskigileen" arteko batasuna zirelakoan.
Pierre Lotiren Pays Basque: recueil d'impressions sur l'Euskalleria (Paris, Calmann-Lévy, 1930) bilduma osatu zuten idazkien hautatzailea izan zen eta argitalpenaren aurkezpena idatzi zuen.

## Erreferentziak

* ↑ Okzitaniera normalizatuan Duhorcau; horc=baso. Ikus Miquèu Grosclaude, Dictionnaire étymologique des noms de famille gascons, Radio País, 1992, Paue.
* ↑ L'Illustration aldizkariaren webgunea.
* ↑ Frantsesez Association des écrivains combattants.
* ↑ Claude Socorriren lan batzuen erreferentzia, ezizena dela azalduz.
* ↑ Baiona (biografia) atala Auñamendi Eusko Entziklopedian, non Claude Socorri ezizena Duhourcauri egokitzen zaion, okerra izan arren.
* ↑ República y Guerra en Euskadi: Imágenes y representaciones del pueblo vasco en la prensa francesa, Jesús Alonso, Euskosare; ikus 32. eta 36. oharrak.
* ↑ Open Library.

## Ikus, gainera

* Maryse Ducazau
* Frantses Akademia
* Pierre Loti
* Datuak: Q3084516
* Multimedia: François Duhourcau / Q3084516
# François Cluzet

François Cluzet (Paris, 1955eko irailaren 21a) frantses antzezlea da, gizonezko aktore onenaren César Saria lortu duena.

## Filmografia

* 1979 : Cocktail Molotov
* 1980 : Le Cheval d'orgueil
* 1982 : Les Fantômes du chapelier
* 1982 : Coup de foudre
* 1983 : L'Été meurtrier
* 1983 : Vive la sociale !
* 1984 : Les Enragés
* 1985 : Autour de minuit
* 1985 : États d'âme
* 1985 : Elsa, Elsa
* 1985 : Rue du départ
* 1987 : Association of Wrongdoers
* 1987 : Jaune revolver
* 1988 : Chocolat
* 1988 : Force majeure
* 1988 : Une affaire de femmes
* 1988 : Deux
* 1989 : Un tour de manège
* 1989 : Trop belle pour toi
* 1989 : La Révolution française
* 1991 : À demain
* 1992 : Sexes faibles
* 1992 : L'Instinct de l'ange
* 1994 : Le Vent du Wyoming
* 1994 : L'Enfer
* 1994 : Prêt-à-porter
* 1995 : Dialogue au sommet
* 1995 : French Kiss
* 1995 : Le Hussard sur le toit
* 1995 : Les Apprentis
* 1996 : Enfants de salaud
* 1996 : Le Silence de Rak
* 1997 : Le Déménagement
* 1997 : Rien ne va plus
* 1997 : La Voie est libre
* 1998 : L'Examen de minuit
* 1998 : Fin août, début septembre
* 1998 : Dolce Farniente
* 2001 : L'Adversaire
* 2002 : Mon accident
* 2002 : Mais qui a tué Pamela Rose ?
* 2002 : Janis et John
* 2002 : France Boutique
* 2002 : La Famille Guérin,
* 2003 : Quand je vois le soleil
* 2003 : Je suis un assassin
* 2004 : La Cloche a sonné
* 2006 : Quatre étoiles
* 2006 : Ne le dis à personne
* 2007 : Ma Place au soleil
* 2007 : La Vérité ou presque
* 2007 : Détrompez-vous
* 2008 : Les Liens du Sang
* 2008 : Paris
* 2009 : In the Beginning
* 2010 : Les petits mouchoirs
* 2011 : Intouchables
* 2011 : The Art of Love
* Datuak: Q600051
* Multimedia: François Cluzet / Q600051
# François Coppée

François Édouard Joachim Coppée (Paris, 1842ko urtarrilaren 26a - ibidem, 1908ko maiatzaren 23a) frantziar idazlea izan zen.
Parnasiar eskolako poeta izan zen. Bere lehen bertsoak 1864koak dira. 1869an bere lehen drama argitaratu zuen, Sarah Bernhardtek antzeztua. Senatuko liburutegian lan egin ondoren, 1878an Comédie Française artxibista hautatu zuten. 1884an Frantses Akademiako kide hautatu zuten.
"Apalen olerkaria" bezala ezagutua izan zen. Politikaz ere interesatu zen eta mugimendu nazionalistako kide izan zen. Alfred Dreyfusen aurkakoa izan zen.

## Lanak
### Olerkiak

* Le Reliquaire (1866)
* Intimités (1867)
* Poémes modernes (L'Angelus, Le Père, La Grève de forgerons barne) (1867-9)
* Les Humbles (1872)
* Le Cahier rouge (1874)
* Olivier (1875)
* L'Exilée (1876)
* Contes en vers (1881)
* Poèmes et récits (1886)
* Arrière-saison (1887)
* Paroles sincères (1890)
* Dans la prière et la lutte
* Vers français
* Salut, Petit Jesus
″Pour Toujours" (1892)
* A tes yeux

### Antzezlanak

* Le Passant (1869)
* Deux Douleurs (1870)
* Fais ce que Dois (1871)
* L'Abandonnée (1871)
* Les Bijoux de la Délivrance (1872)
* Le Rendez-Vous (1872)
* Prologue d'Ouverture pour les Matinées de la Gaîté (1874)
* Le Luthier de Crémone (1876)
* La Guerre de Cent Ans (1877)
* Le Tresor (1879)
* La Bataille d'Hernani (1880)
* La Maison de Moliére (1880)
* Madame de Maintenon (1881)
* Severo Torelli (1883).
* Les Jacobites (1885)
* Le Pater (1889)
* Pour la couronne (1895)

### Prosazko Lanak

* Une Idylle pendant le siège (1874)
* Toute une jeunesse (1890)
* Les Vrais riches (1892)
* Le Coupable (1896)
* Mon franc-parler (1893–96) (articles)
* La Bonne Souffrance (1898)

## Kanpo estekak

* Datuak: Q380277
* Multimedia: François Coppée / Q380277
# François Darlan

Jean Louis Xavier François Darlan (Nérac, Lot eta Garona, Frantzia, 1881eko abuztuaren 7a - Aljer, Aljeria, Frantziar Inperio Koloniala, 1942ko abenduaren 24a) frantziar amiral eta politikaria izan zen.

## Biografia

Lehen Mundu Gerra amaitu zenean, Frantziako itsas armada berrantolatzeko ardura izan zuen. Itsas armadako amiral izendatu zuten 1939. urtean. Pétainen gobernuko ministro izatera iritsi zen (1940). Lavalen politikaren aurka agertu zen. Aljerrera joan eta Afrika iparraldeko Goi Komisario izendatu zuen bere burua. Hitlerrekin elkarrizketatu ondoren, alemaniarren ontziak Afrikako iparraldean lehorreratzeko baimena eman zuen 1941. urtean. Gazte frantses batek hil zuen 1942. urteko abenduaren 24an.

## Erreferentziak

* Artikulu honen edukiaren zati bat Lur hiztegi entziklopedikotik edo Lur entziklopedia tematikotik txertatu zen 2011/12/27 egunean. Egile-eskubideen jabeak, Eusko Jaurlaritzak, hiztegi horiek CC-BY 3.0 lizentziarekin argitaratu ditu, Open Data Euskadi webgunean.
* Datuak: Q156916
* Multimedia: François Darlan / Q156916
# François Clouet

François Clouet (Tours, Frantzia, c. 1515 - Paris, Frantzia, 1572ko abenduaren 22a) frantses margolari eta marrazkilaria izan zen, Jean Clouet margolariaren seme eta ikaslea. Aita bezala, Janet izengoitiz ezagutua izan zen, eta horrek, askotan, nahasmena sortu du.

## Biografia

Aitarekin hasi zen lanean eta, hura hil ondoren, Frantzisko I.a Frantziakoak gorteko margolari izendatu zuen. Katalina Mediciren babesari esker, Henrike II.aren, Frantzisko II.aren eta Karlos IX.aren erregealdietan kargu horretan jarraitu zuen. Ospe handia lortu zuen, erretratuekin ez ezik, koadro historiko eta mitologikoekin ere. Gorteko margolari zelarik, Frantzisko I.aren eta Henrike II.aren hileta mozorroak egin zituen, beste zenbait lanen artean. Historiari eta mitologiari buruzko lanak Fontainebleauko eskolaren estilo manieristari jarraituz egin zituen (Diana bainuan], Dama bat bainuan, etab.).
Marrazkigintzari dagokionez, arkatzez egindako hiru tonu leuneko irudiak dira nabarmentzekoak. Aitaren irakaspenak adierazi zituen marrazki horietan, eta arreta berezia eskaini zion xehetasun dotoreen eta ezaugarri psikologikoen adierazpenari. Baina aitak baino pintura konplexu eta aberatsagoa landu zuen Françoisek, besteak beste, italiar, flandriar eta alemaniar artisten eragina nabarmentzen duena. Bestalde, hark baino teknika landuagoa zuen eta, fisionomiaren azterketa baztertu gabe, arreta handiagoz landu zituen xehetasunak.
Lan aipagarriak dira, besteak beste, Madame d´Etampes (1545 ing.), Pierre Qutheren erretratua (1562, Louvre), La Reine Marguerite enfant (1560 aldean, musée Condé, Chantilly), Catherine de Médicis (1562), Joana III.a Nafarroakoa (1570), Élisabeth d’Autriche (1571 ing., Louvre), jantziekiko eta izakerarekiko kezka agertzen duena, eta Katalina Medicirentzat dominetan eta otoitz liburuetan egindako miniaturazko erretratu sail bat. Bestalde, erretratatutako pertsonaia zutik agertzen den erretratu mota asmatu zuen. Aipagarriak dira adibidez Henrike II.a (Uffizi Galeria, Florentzia) eta Karlos IX.a (Kunsthistorisches Museum, Viena) erretratuak.

## Iruditegia

* Karlos IX.a, 1566 Kunsthistorisches Museum, Viena
* Joana III.a Nafarroakoa, 1570
* Diane de Poitiers, 1571 Washingtongo Arte Galeria Nazionala.
* Katalina Medici, 1559-1572 Hermitage museoa, San Petersburgo.
* Le Billet Doux, Thyssen-Bornemisza museoa, 1570s
* Elisabet Austriakoa, c. 1571

## Erreferentziak

* Artikulu honen edukiaren zati bat Lur hiztegi entziklopedikotik edo Lur entziklopedia tematikotik txertatu zen 2011/12/27 egunean. Egile-eskubideen jabeak, Eusko Jaurlaritzak, hiztegi horiek CC-BY 3.0 lizentziarekin argitaratu ditu, Open Data Euskadi webgunean.
* 1 2 3 François Clouet Encyclopædia Britannica. Encyclopædia Britannica Online. Encyclopædia Britannica Inc., 2012. Web. 2012ko azaroak 15

## Kanpo loturak

* (Ingelesez) François Clouet Artcyclopedia.com
* Datuak: Q336747
* Multimedia: François Clouet / Q336747
# François Couperin

François Couperin (Paris, 1668ko azaroaren 10a - Paris, 1733ko irailaren 11), izengoitiaz Handia deitua, frantziar musikagile barrokoa izan zen.

## Bizitza

Musikari-familia batean sortu zen. Bere garaiko klabizenbalo-jotzailerik onena izan zen. Klabizenbaloaren teknika hobetu zuen, eta obra ugari egin zituen musika-tresna horretarako. Erregearen eta Parisko Saint-Gervais elizako organo-jotzailea izan zen. Italiako musika-molde berriak (Tomaso Albinoni eta Arcangelo Corelli, biolinerako sonatak eta ganbera-musika) sarrarazi zituen Frantzian. Garai batean oso ospetsua izan zen arren, galdua zuen ospea hil zenean. Klaberako ondu zituen berrehun eta berrogei lanez gainera, motete ugari (Laudate pueri, 1697), organoan joak izateko bi meza eta ganbera-kontzertuak prestatu zituen. Klabea jotzeko antzea liburua idatzi zuen 1716. urtean.

## Erreferentziak

* Artikulu honen edukiaren zati bat Lur hiztegi entziklopedikotik edo Lur entziklopedia tematikotik txertatu zen 2011/12/27 egunean. Egile-eskubideen jabeak, Eusko Jaurlaritzak, hiztegi horiek CC-BY 3.0 lizentziarekin argitaratu ditu, Open Data Euskadi webgunean.

## Ikus, gainera

* Musika barroko
* Zerrenda:Paristar ospetsuak

## Kanpo estekak

* Datuak: Q50186
* Multimedia: François Couperin / Q50186
# Euskal Herria museoa

Euskal Herria museoa Gernikako erdigunean dagoen museoa da, Montefuerte edo Alegria Jauretxean hain zuzen ere.

## Historia

Museoa 1991an zabaldu zuten eta 2003an erreformak egin zituzten.

## Lanak

Museoak Euskal Herriko ingurune fisikoa eta arkeologia, kultura, etnografia, merkataritza eta industrigintza jorratzen ditu.
Hona hemen museoak dituen lan nagusien artista-zerrenda:
* Margolariak: Ángel Larroque, Gil, Losada, F.Pascual, Ignacio Zuloaga, R.Toja, J.M.Lazkano
* Eskultoreak: Henry Moore eta Eduardo Txillida

## Erreferentziak

* 1 2 Museo Euskal Herria de Gernika-Lumo
* 1 2 www.guiabizkaia.com

## Ikus gainera

* Euskal Museoa (Baiona)
* Euskal Museoa (Bilbo)
* San Telmo museoa
* Bakearen museoa

## Kanpo estekak

* Euskal Herria museoa. Bizkaia.net
* Datuak: Q12257464
* Multimedia: Euskal Herria Museoa (Alegria Jauregia, Gernika) / Q12257464
# Euskal Herriak Bere Eskola

Euskal Herriak Bere Eskola edo EHBE Euskal Herriak hezkuntza sistema nazionala behar duela aldarrikatzen duen herri mugimendua da eta horretarako euskara eta euskal kultura oinarri izango duen hezkuntza aldarrikatzen dute. Historian zehar egon diren hezkuntza mugimendu ezberdinak (UEU, ikastolak, eskola publiko euskaldunen aldeko mugimendua, ikasle mugimendua...) barne-bildu nahi ditu eta herri ezberdinetan hezkuntza mugimendu bat sortu. 2002an sortu zen.

## Aldarrikapen taula

Euskal Herriak Bere Eskolak bere lana egiteko aldarrikapen taula bat erabiltzen du. Bertan honako puntuak aipatzen dituzte:
* Eskolak euskaldundu behar du.
* Haur eskola euskaldun eta herritarra.
* Euskal Curriculuma.
* Lanbide Heziketa euskaraz.
* Euskal Unibertsitatea.

## Kanpainak

EHBEk lan ezberdinak burutu ditu 2002an sortu zenetik. Indar handia egin du Bai Eskolak Euskalduntzeari kanapainaren barruan eta Euskal Curriculumaren sorrera ere bultzatu du, Euskal Curriculuma herriz herri kanpainarekin. 2008ko martxoan Hezkuntza Sistema Nazionala, herriz herri, egunez egun, urratsez urrats! kanpaina jarri zuen abian, bi hilabetez aldarrikapen hau herriratzeko.
Horretaz gain unibertsitatetan Bologna Prozesuaren aurrean eta beste lege batzuen aurrean irakasle, ikasle eta langileen batasuna bilatu du, Hartu hitza eta Hezkuntza deialdia bezalako ekimenekin. Horretaz gain Euskal Unibertsitatearen alde EUSTekin batera sozializazio kanpaina bat egin dute 2008an eta urtero Euskal Unibertsoa izeneko ekimena egiten dute.

## Kanpo estekak

* Datuak: Q5414269
* Multimedia: Euskal Herriak Bere Eskola / Q5414269
# Euskal Herrialdeetako Alderdi Komunista

Euskal Herrialdeetako Alderdi Komunista (EHAK) Hego Euskal Herriko alderdi politiko komunista eta abertzalea da.
2002ko uztailaren 29an alderdi politiko gisa erregistratu zuten Bilboko notaritza batean. 2005ean, Eusko Legebiltzarra osatzeko hauteskundeetan aurkeztu zen lehen aldiz, Espainiako Estatuaren Justiziak legez kanpo utzitako Aukera Guztiak plataforma politikoaren konpromisoa bere gain hartuta.
Urte bereko apirilaren 8an, Batasuna alderdi politiko ilegalizatuak EHAKi bozkatzeko eskatu zien bere militante eta jarraitzaileei, prentsaurreko batean adierazi zutenez.
Eusko Legebiltzarrean, EHAKeko hautetsiek Ezker Abertzalea talde parlamentarioa osatu zuten.
2007ko urriaren 5ean, EHAKren Donostiako ordezkaritza miatu zuen Espainiako Poliziak, eta bertatik ordenagailuak eta dokumentazioa atera.
2008ko otsailaren 8an, Espainiako Entzutegi Nazionaleko Baltasar Garzon epaileak alderdiaren jarduera hiru urtez eteteko agindu zuen, EAE-ANV alderdiarekin batera. Otsailaren 11n alderdi komunistako kide batzuk atxilotu zituzten, Baltasar Garzon epaileak agindutako "Batasunaren aurkako" operazio batean; halaber, EHAKko egoitzak miatu zituzten.
2008ko irailaren 18an, Espainiako Auzitegi Gorenak EHAK legez kanpo utzi zuen, EAE-ANV alderdia debekatu eta bi egunera.

## Hauteskunde emaitzak

2005eko apirilaren 15ean egindako Eusko Legebiltzarrerako hauteskundeetan 150.644 boto eta bederatzi eserleku lortu zituen EHAK-k.

## Erreferentziak

* ↑ EHAKren eta EAE-ANVren jarduera eten du Garzonek, 3 urterako Berria, 2008-02-08
* ↑ Ezker abertzaleko 14 kide atxilotu ditu Espainiako Poliziak, Garzonen aginduz Berria, 2008-02-11
* ↑ EHAK ere legez kanpo utzi du Auzitegi Gorenak Berria, 2008ko irailaren 18a

## Ikus, gainera

* Euskal Herriko Komunistak (EHK)
* Ezker abertzalea

## Kanpo estekak

* EHAKren webgunea
* Datuak: Q1169744
# Euskal Herrian euskaraz (abestia)

    Artikulu hau abestiari buruzkoa da; Elkarte euskaltzalea gaitzat duena beste hau da: «Euskal Herrian Euskaraz»
Euskal Herrian euskaraz euskal abesti herrikoia da. Abestiaren hitzak Xabier Amuriza bertsolariak sortu zituen, Natxo de Felipek musikatu eta Oskorri taldeak ezagutarazi zuen 1982ko Adio Kattalina albumean.
Oso kanta ezagun bilakatu zen eta 2005ean Euskal Kanturik Onena saioan hautatu zuten. Geroago ere bai, 'Euskal abesti herrikoien' artean 9. bisitatuena izan da Wikipedian (2015-2023).
1996an, Getxoko Fadura frontoian, Oskorrik zuzeneko 25 kantu-urte diskoa grabatu zutenean, luxuzko laguntzarekin interpretatu zuten kantu hau: Albert Plá berak interpretatu zuen.
Gau ahaztezin hartan Kukubiltxo antzerki-taldeak ere parte hartu zuen, eta luxuzko musikari eta bestelako gonbidatu batzuek ere bai: Martin Carthy, Niko Etxart, Joserra Fernandez, Pedro Guerra, Gwendaleko kide batzuk, Kepa Junkera, Mikel Laboa, Fermin Muguruza, Liam O'Flynn, Ruper Ordorika, Juan Carlos Perez, Albert Pla, Anton Reixa, Jon Sarasua, Joseba Tapia, Patrick Vaillant eta Gabriel Yacoub.
* Xabier Amuriza, hitzen egilea
* Oskorri taldea
* Albert Pla, 1996ko bertsioko abeslaria

## Hitzak

Abestiaren hitz guztiak Europako hainbat herrialdetako webgunetan lortu daitezke.
Etengabe goraipatzen du euskara, eta galdetzen du ea zer izango litzatekeen Euskal Herria bere hizkuntza ere galduko balu.
Hona hemen abestiaren hitz batzuk, komentatu direnak: Hasiera besterik ez dugu aipatuko, Amurizak sorturiko hitzak oraindik egile eskubideen pean daudelako:
| « | Euskal Herrian euskaraz nahi dugu hitz eta jolas lan eta bizi euskaraz eta hortara goaz, bada garaia noizbait dezagun guda hori gal edo irabaz. | » |

## Erreferentziak

* ↑ «Adio Kattalina» www.badok.eus (Noiz kontsultatua: 2024-08-17).
* ↑ «Euskal abesti herrikoi bisitatuenak Wikipedian (Massviews Analysis)» pageviews.wmcloud.org (Noiz kontsultatua: 2023-08-10).
* ↑ Oskorri. (1996-09-13). Oskorri & Albert Pla 'Euskal Herrian Euskaraz' (4'44). Youtube.
* ↑ (Portugesez) «Euskal Herrian Euskaraz - Oskorri» Letras.mus.br (Noiz kontsultatua: 2020-08-15).
* ↑ (Frantsesez) «Oskorri - Paroles de « Euskal Herrian euskaraz » - FR» lyricstranslate.com (Noiz kontsultatua: 2020-08-15).

## Kanpo estekak

* Oskorri & Albert Pla 'Euskal Herrian Euskaraz' (1996-09-13) (4'44)
* Badok.eus Oskorriren Adio Kattalin albuma entzuteko moduan.
* Oskorri taldearen "Euskal Herrian euskaraz" abestiaren bertsioa entzungai
* (Gaztelaniaz)(Ingelesez)(Frantsesez) Oskorri taldearen webgune ofiziala
* Datuak: Q11273104
* Multimedia: Oskorri / Q11273104
# Euskal Herria plaza (Tolosa)

Euskal Herria plaza Gipuzkoako Tolosa udalerrian dagoen plaza da. Tolosako Alde Zaharrean dago. Plaza hau astero larunbat goizean ospatu ohi den Tolosako azokaren hiru gune nagusietako bat da, beste biak Zerkausia eta Berdura plaza dira.

## Historia

XIX. mendean jatorria duen plaza da. Berez, Tolosako Alde Zaharretik kanpo eraiki zen lehen zabalgunea da.

## Plaza

Plazak 50 metro luze dituen lau aldetako laukizuzena osatzen du. Arkupez osatutako eraikinez inguratuta dago, eta horietako nabarmenena 1853an eraikitako Justizia jauregia da.

## Ondarea

* Justizia jauregia
* Topic Nazioarteko Txontxongilo Zentroa

## Iruditegia

* Euskal Herria plazaren ikuspegia.
* Plazako sarreretako bat.
* Arkupea.

## Kanpo estekak

* Datuak: Q20492982
* Multimedia: Plaza Euskal Herria, Tolosa / Q20492982
# Euskal Herrian diharduten segurtasun indarrak

Euskal Herrian diharduten segurtasun indarrak hiru motatakoak dira (udalerrikoak, autonomia erkidegokoak edo Estatukoak), eta bakoitzak bere eremua du dela lurraldearen, dela eginkizunen aldetik. Segurtasunaren arduradun nagusiak Espainia eta Frantzia estatuak dira, nor bere lurraldean: Hego Euskal Herrian lehena, eta Ipar Euskal Herrian bigarrena. Gainera, autonomia erkidegoetako eta udalerrietako poliziak ere baditugu: Ertzaintza Euskal Autonomia Erkidegoan, Foruzaingoa Nafarroako Foru Erkidegoan, eta udaltzaingoak hainbat udalerritan.

## Udalerriko segurtasun indarrak

Euskal Herri osoan hainbat udalerrik —5.000 biztanletik gorakoek, oro har— udaltzaingoa dute. Udalak gainbegiratutako polizia zerbitzua da.

## Autonomia erkidegoetako segurtasun indarrak

* Ertzaintza: Euskal Autonomia Erkidegokoa.
* Foruzaingoa: Nafarroako Foru Erkidegokoa.

## Portuetako segurtasun indarrak

* Kaizaingoa. Bilboko, Pasaiako eta Baionako portuetan.

## Landaguneko segurtasun indarrak

* Basozaintza: Basazaintza/Guarderia de Medio Natural Araban, Ingurugiroa/Medio Ambiente Nafarroan, Basozaintza Bizkaian eta Gipuzkoan.
* Police de l'Environnement: Lapurdi, Zuberoa eta Nafarroa Beherean.

## Estatuko segurtasun indarrak
### Ipar Euskal Herria

* Frantziako Polizia Nazionala (Police nationale)
* Frantziako Jendarmeria (Gendarmerie nationale)

### Hego Euskal Herria

Hego Euskal Herriko autonomia erkidegoetako poliziei ardura gehientsuenak transferitu zaizkien arren, Espainiako polizia indar biek oraindik ere badihardute, zenbait ardura mugaturekin.
* Espainiako Polizia Nazionala (Policía Nacional)
* Guardia Zibila (Guardia Civil)
* Aduanazaintza Zerbitzua (Servicio de Vigilancia Aduanera)

## Kanpo estekak

* Datuak: Q12257465
# Euskal Herriaren Alde

Euskal Herriaren Alde (EHA) 2009ko Europako Parlamenturako hauteskundeetara aurkeztutako hautes-zerrenda abertzale eta ezkertiar bat da. Ofizialki, hautes-zerrendak Frantziako Soud-ouest hautes barrutian (Akitania, Languedoc-Rousillon, Erdialdeko Pirinioak) aurkeztu du zerrenda.

## Kanpo estekak

* Datuak: Q3817662